LidanRubinov/Halacha-QA huggingface dataset:
שאלה: חוג הגנה עצמית מעורב:, ברצוני לשאול אותך שאלה חשובה לי מאוד אני הולכת ללמוד חוג הגנה עצמית מפני שזה נורא משוב במציאות של ימינו, החוג הוא מעורב - מפני שלא מצאתי חוג מופרד בעיר שלי הוא בעיר נגישה אליי, בחוג אני עם מכנסיים ומעל חצאית ואני מתאמנת אך ןרק עם חברתי הייתי שמחה לשמוע על דעתך בנושא.
תשובה: שאלות מעין אלו תלויות מאוד בנסיבות, ואני לא מכיר את העובדות. כלומר: נקודת המוצא היא שאין אנו עושים פעילות גופנית משותפת עם בני המין השני, גם אם אין מגע של ממש (כגון ריצה משותפת וכדו ). אולם את מתארת מצב מיוחד, גם של צורך גדול וגם של התמקדות באימון בשותפות עם חברה שלך ולא עם בנים. כשזה קיים, ואת יכולה להתרכז אכן רק בקשר ביניכן ובתרגול שביניכן - בדיעבד את יכולה להמשיך, ולהתנהג בצניעות. ושנה טובה
שאלה: כשרות ברבנות צפת: מה רמת הכשרות ברבנות צפת?
תשובה: איננו נוהגים לתת תשובה כוללת. אם יש שאלה ספציפית ניתן לשאול. ותמיד מומלץ לשוחח עם המשגיח
שאלה: טבילה במקווה: טבילה במקווה- לצערי מסיבות שונות לא טבלתי ביום שהייתי צריכה לטבול ועברו כבר מס ימים, האם עליי ללכת ולטבול היום או שבמידה ולא טבלתי בזמן אין מקום ללכת ולטבול.
תשובה: בוודאי שהולכים ברגע שנזכרים, ולא ממשיכים לדחות. ושנה טובה
שאלה: כתמים עם כדורי מניעה: אני לוקחת גלולות סרזט למניעת היריון. במהלך נטילת התרופה התחיל דימום שלא בזמן המחזור, שנמשך מס ימים. כיוון שכך התייחסתי אל הדימום כאל מחזור ולאחר 5 ימים עשיתי הפסק טהרה. 3 ימים לאחר ההפסד בבדיקה בבוקר של הבדים שנועדו לבדיקה, הבד לא יצא נקי וראיתי הפרשה ממש קטנה אדומה. האם זה פוסל את הפסק הטהרה? האם אני צריכה להמתין עכשיו 5 ימים מחדש? שאלה נוספת - האם זה שבעלי אינו מעוניים בהיריון נוסף זו סיבה מספיקה לקחת גלולות למניעת היריון, או שצריך שאלת רב על כך. ושנה טובה
תשובה: אני מקווה שהגוף יתרגל במהרה לכדורים, ושלא תסתבכו יותר. אתחיל מהסוף - הריון הוא הכרעה משותפת של בני הזוג, וגם להלכה יש מה לומר בדבר. בוודאי שבעלך הוא חלק מהסיפור, אך לא כל הסיפור, וצריך לברר את הנושא בצורה רחבה יותר. לגבי ההפרשה: אני לא יכול לדעת, כי אין לי כלים לראות את זה דרך האינטרנט. אם זה היה דימום צריך להתחיל לספור מחדש שבעה ימים, אך אין צורך להמתין חמשה ימים. ושנה טובה
שאלה: נימוס והלכה עם טלפונים ניידים: כבוד הרב אני מוטרדת מהשתלטות הטלפונים למינהם על המרחב הציבורי. אנשים מסמסים ומשוטטים בטלפון שלהם,בכל מצב, שיחת רעים בין שתי חברות.מפגש שירה בציבור,בזמן הרצאה,דברי תורה,או הרצאה של מישהו מבני הקהילה או אחר. נראה לי שלפחות בציבור שלנו היה טוב אם הרבנים היו מנסים לתת קריאת כיון לגבי התנהגות נאותה. אני רואה את זה קורה לאנשים הכי משכילים,הכי עדינים ומתחשבים.לתחושתי הפעילויות האלה הרבה פעמים ממש מלבינות את פנהם של שאר האנשים בסביבתו של המשתמש ת בטלפון,מזלזלות בכלל הציבור.וגם פוגעות באדם עצמו,שמתנתק מהסביבה,פוגע בחבריו,נהיה אטום לדקויות שבין אדם וחברו ועוד.אומנם זו לא שאלה ברומו של עולם.אבל אשמח לתשובה כל שהיא.והכי אשמח,אם זו לא חוצפה לבקש ממך: שתכתוב משהו כללי לכולם.הנחיות,הצעות לאיך לנהוג. וגמר חתימה טובה.איילת
תשובה: אני מאוד מזדהה עם הדברים שאת כתבת. מנסה בראש ובראשונה להיגמל בעצמי. לפני כן, לא יכול לכתוב ולא יכול לעשות שום דבר אחר. ולאחר מכן אחשוב מה נכון לעשות, ומה מתוך מה שנכון   אני ראוי לעשות. יישר כוח גדול על הרגישות. הפעולה הראשונה שאני עושה היא קודם כל לפרסם את מה שאת כתבת. שנה טובה וחתימה טובה
שאלה: מרציפן מחו  ל: קיבלנו מרציפן מצופה שוקולד של חברתfavorina, אין על העטיפה כשרות וברכיבים לא מופיע חלב.האם מותר לאכול?
תשובה: אנו ממליצים לא לאכול מוצר ללא הכשר על גביו
שאלה: שמיטה: 1. יש לי עציצים על עדן החלון, ומעל יש גגון, השאלה אם זה נחשב שהעציצים בחוץ תחת כיפת השמיים? האם אני כולה לטפל בהם? 2. אנחנו עוברים דירה, ויש לי עציצים בגינה שהם מנותקים מהקרקע אבל תחת כיפת השמיים, השאלה אם אני יכולה להעביר אותם לדירה החדשה ששם יש חצר פתוחה?
תשובה: וברכת ד  1. כשיש גגון מעל העציצים את יכולה לטפל בהם (מלבד שתילה וזריעה). אבל כל פעולות ניקוי ודישון את יכולה לעשות. 2. האם העציצים כעת הם על מצע מנתק (רצפה, פלסטיק וכו ) וכן הגינה המיועדת מה מעמדה (האם על הקרקע ממש או שמא יש איזה דבר על האדמה). נא לפרט. בברכת התרה והארץ יהודה הלוי עמיחי מכון התורה והארץ כפר דרום - שבי דרום
שאלה: תגובת המשך: לגבי תשובתך לצום בהריון, בהחלט לך זה גם נשמע הכי הגיוני ללכת בדרך זו.
תשובה: שנה טובה ומשמחת
שאלה: עציץ לא נקוב שהעלים יוצאים ממנו: יש לי עציץ של פרחים לא נקוב במרפסת אבל חלק מהעלים שלו יוצאים מהעציץ והם מעל אדמה. אני לא יודע אם זה משנה, אבל העציצים נמצאים בגובה של 2-3 מטר מעל הקרקע. האם אני צריך להשקות אותם את המינימום ההכרחי או שאני יכול להשקות אותם ללא הגבלה?
תשובה: וברכת ד  דינם כעציץ מחובר ויש להשקות במדת הנדרש, אבל אין לדקדק כל כך, ואם יהיה מעט יותר ג"כ לא יהיה בכך איסור. וברכת ד  כדאי לקנות אוצר הארץ, בנתניה יש שתי חנויות א. ברחוב ההסתדרות. ב. שכונת משהב. אינני מכיר את המקום אלא מתוך הנתונים באינטרנט. שבוע טוב יהודה הלוי עמיחי מכון התורה והארץ כפר דרום שבי דרום
שאלה: צום בהריון:, אני בהריון, ביום כיפור אהיה בעז"ה שבוע 12, בניגוד להריון קודם שלא היתה לי בעיה לצום, הפעם אם אני לא אוכלת ושותה כל מספר מועט של שעות אני מרגישה רע, בחילות, סחרחורות, איני יודעת כיצד לנהוג ביום הכיפור? אשמח לתשובה מהירה, חתימה טובה, יעל
תשובה: אין זו שאלה לאינטרנט, יש כאן שיקול דעת רפואי ובעקבותיו שיקול דעת הלכתי. גם ההרגשה שלך מאוד משמעותית, לכן לענ"ד עלייך להתיעץ עם רופא ירא שמים בנידון, אחרי זה לבוא עם הנתונים אל רב שייעץ הלכתית. בברכת צום קל, חיים רטיג, ישיבת בינות
שאלה: שמות לבנים: כבוד הרב ברוך ה נולד לי לפני ימים ספורים בן בכור. החלטנו לקרוא לו יואב, אך אנחנו גם אוהבים את השם רועי. האם זה ר לקרוא לו רועי לשם שני? או עדיף להימנע מכך? והאם השם לבן עדי ולשם שני יהונתן זה ר?
תשובה: אם אתם אוהבים שמות אלו, איןמניעה לקרוא בשמות אלו שאינם שמות של אנשים רשעים או אנשים שמתו בדמי ימיהם. שיהיה במזל טוב ויהי רצון שתזכו לגדלו לתורה לחופה ולמעשים טובים. שנה טובה חיים רטיג, ישיבת בינות רעננה
שאלה: יום כיפור: בס ד כבר שבוע אני מצוננת, ויש לי גודש באף וזה מפריע לי בנשימה, רציתי לשאול אם אני יכולה להשתמש במהלך הצום באוטריוין? זה טיפות אף שמקלות על פתחי האוויר ובמיוחד על הגודש, אשמח לתשובה. ורק בשורות טובות אמן
תשובה: לשואלת מותר להשתמש בטיפות אף. רפואה שלמה. אפי קיציס
שאלה: צום יום כיפור: אני סובל מיתר לחץ דם ותסמונת קושינג ונוטל כל מיני תרופות, הרופאה אוסרת עלי לצום! היא אומרת שאני חייב לשתות ולאכול! שנה שעברה רק שתיתי כל פעם ממש קצת בשביל התרופות. אני לא יודע מה לעשות?
תשובה: לך תתקשר לרופאה שלך ותשאל אותה שתי שאלות : 1. אם אתה שותה כל היום נוזלים מזינים כמו מרק סמיך, מיצי פירות וכד  - האם אתה תהיה בסכנת חיים אם לא תאכל אוכל מוצק. 2. כמה ליטרים של נוזל מזין אתה צריך לשתות במשך 25 שעות (3 ליטר או 10 ליטר) בהנחה שאתה שוהה כל היום בבית עם מזגן. שאלה זו מאד חשובה גם אם אתה צריך לאכול וגם אם אתה לא צריך לאכול. את התשובות תתקשר 098987548 ותאמר לי או תכתוב כתגובה לשאלה זו גמר חתימה טובה דוד לוי
שאלה: צום כיפור בהנקה: אני מניקה הנקה מלאה האם מותר לי לצום ביום כיפור?
תשובה: לשואלת אם את מניקה הנקה מלאה, זה תלוי איך את עוברת את הצום. אם את חוששת שהחלב יתמעט או שתחלשי עד שתיאלצי לשבור את הצום (כך זה בד"כ אצל רוב הנשים), עלייך להתחיל מתחילת המום לשתות "לשיעורין". שתייה לשיעורין הכוונה שכל 9 דקות תשתי מיץ בכמות של "מלוא לוגמיו". כמות זאת היא כמה שנכנס לצד אחד של הפה כשמנפחים את הלחי. כמות זאת היא בד"כ בערך 40 סמ"ק, אבל זאת כמות אישית. לכן תמדדי אותה לפני הצום. כתבתי שתשתי מיץ, כיון שאם כבר שותים, אז עדיף לשתות משהו שיתן גם קצת אנרגיה. כששותים כך אז במהלך היום שותים סה"כ כמות מספקת להנקה. אפי קיציס
שאלה: אנטיביוטיקה בכיפור: אני חולה בדלקת גרון, ועלי לקחת אנטיביוטיקה (מוקסיפן) למשך 10 ימים, כולל יום כיפור, 3 פעמים ביום. האם עלי לקחת את האנטיביוטיקה בצום? ואם כן איך? האם ניתן לקחת ללא מים? הרופא אמר שעלי לקחת אחרי אוכל, אבל אני לא חייבת בזה, אני לא אוכל בכיפור. איך עלי לנהוג? מראש, סאלי
תשובה: לקחת כדור אחד בסעודה מפסקת למחרת בבוקר לבלוע כדור ללא מים, או עם מים שמעורב בהם משהו מר בכמות קטנה. את הכדור של הצהריים ניתן לדחות לסוף הצום ואחר כך בלילה מאוחר כדור נוסף. בברכת גמר חתימה טובה, חיים רטיג ישיבת בינות רעננה.
שאלה: ברכת אשר יצר: אתאר את המיקום יש לנו בעבודה 3 תאי שרותים וביציאה מהם ובתוך אותו המקום ישנו הכיור ורק אח"כ יש את הדלת יציאה.המרחק בין תאי השרותים לכיור כשני מטר האם ניתן ליטול ידיים ולברך אשר יצר גם אם אחת מדלתות השרותים עדיין פתוחה? האם ניתן לשטוף את הידיים כאשר עדיין אחת מדלתות השרותים פתוחה ולברך בחוץ?
תשובה: רצוי לסגור את דלת השירותים ואם יש ריח רע הרי שלא לברך. אם אין ריח גם אם הדלת פתוחה ניתן לברך, רצוי לצאת ולברך בחוץ. חיים רטיג, ישיבת בינות רעננה
שאלה: ברירת תבלינים: ויישר כוחכם על זיכוי הרבים. רציתי לבקש אם זה אפשרי, רשימה מפורטת אלו תבלינים צריכים ברירה ואלו לא, נכון לעכשיו. בנוסף האם צריך לברור את הכל או רק בדיקה מדגמית, ואם לא כמה היא בדיקה מדגמית. שאלה נוספת כל כמה זמן אני צריך לבדוק האם יש שינוי בנגיעות התבלינים או לא. שאלה אחרונה: מה אעשה כשאני אוכל אצל הורים או משפחה או אפילו חברים ואני לא יודע אם הם בוררים את התבלין, והרי היום נוהגים לתבל כמעט כל תבשיל או.מאפה אשמח מאוד לתשובה מקיפה עתניאל
תשובה: מצ"ב הנחיות בנושא תבלינים
שאלה: ברכה: איזה ברכה מברכים את הבת בערב יום כיפור
תשובה: לשואל ראה נוסח ופירוט כאן - אפי קיציס
שאלה: שם לבת - אור: קראתי לביתי שרק נולדה בשם אור, רציתי לדעת אם השם הזה הוא טוב או שהוא לא מומלץ ואם כבר קראתי לביתי בשם זה, האם יש בעיה לשנות במקרה הצורך? כפיר
תשובה: אין בעיה לקרוא לה בשם זה, בתנאי שאשתך חושבת שהשם יפה גמר חתימה טובה, חיים רטיג, ישיבת בינות רעננה.
שאלה: פדיון כפרות לבית כנסת: האם ניתן לתת את פדיון הכפרות לבית כנסת? אבי הוא הגבאי בבית כנסת זה.
תשובה: בוודאי שמותר, מצווה. בהצלחה, גמר חתימה טובה
שאלה: כשרות שמיטה (תוכלו להשיב במייל?): 1. מה הכוונה ביש אין קדושת שביעית? 2. מה הכוונה שאסור להפסיד את הקודש בשביעית או לבזותו באשפה? 3. מהו איסור ספיחין? 4. מה הכוונה בביעור? ומה יש לכלות ולבער מהבית? 5. האם נדרש להפקיר גם נוי? 6. אם מה שנקטף בשביעית איסורו לעולם איך יודעים שההכשר שמסופק בשנה השמינית הוא רק ליבול חול נוכרי ושישית ולא כולל הכשר שמבוסס על היתר. 7. מה הכוונה שיבול בשמינית לא מציל את יבול שביעית מחובת הביעור? דוד 2014-09-29 14:24 GMT 03:00 המכון למצוות התלויות בארץ : From: דוד גלילי mailto:david.galili.mail gmail.com Sent: Monday, September 29, 2014 2:21 PM To: macon1 bezeqint.net Subject: לוח זמנים לקדושת שביעית ברכות על אתר מדהים לכל הנוגעים בהקמת האתר, שמח מאוד להכיר אתכם ושאלתי היא האם אפשר לרכוש את לוח הזמנים שהוצאתם בעותק מודפס (או אולי לבקש שישלח אליי קובץ שלו כי באתר העותק אינו קובץ ובהדפסה הוא לא יוצא יפה כמו שהוא). בברכת שנה נהדרת ושפועלכם ישא פרי ויבורך על ידי ולמען כולנו, דוד
תשובה: מומלץ לקרוא את המאמר של הרב כ"ץ בנוסף אנו ממליצים לך לעיין במדור השמיטה שלנו שאלות נוספות אפשר לשלוח בשמחה
שאלה: צום כיפור אחרי לידה: היי, ילדתי לפני שבועים וחצי ואני מניקה הנקה מלאה. בבית יד לי ילד נוסף בגיל שנה ועשרה חודשים. רציתי לדעת מה הדין לגבי הצום? האם מותר לי לשתות? וכן רציתי לדעת אם אני יכולה לרחוץ ידיים כיוון שאני מחליפה חיתולים וצריכה לשמור על סטריליות עם התינוקת
תשובה: לשואלת 1. אם את מניקה הנקה מלאה, זה תלוי איך את עוברת את הצום. אם את חוששת שהחלב יתמעט או שתחלשי עד שתיאלצי לשבור את הצום (כך זה בד"כ אצל רוב הנשים), עלייך להתחיל מתחילת המום לשתות "לשיעורין". שתייה לשיעורין הכוונה שכל 9 דקות תשתי מיץ בכמות של "מלוא לוגמיו". כמות זאת היא כמה שנכנס לצד אחד של הפה כשמנפחים את הלחי. כמות זאת היא בד"כ בערך 40 סמ"ק, אבל זאת כמות אישית. לכן תמדדי אותה לפני הצום. כתבתי שתשתי מיץ, כיון שאם כבר שותים, אז עדיף לשתות משהו שיתן גם קצת אנרגיה. כששותים כך אז במהלך היום שותים סה"כ כמות מספקת להנקה. 2. הדכרת ילד נוסף. אני מניח שזה מכביד עוד יותר על הצום. במקרה כזה על הבעל להשאר ולעזור לאשתו. צום קודם לתפילה. 3. אם היד התלכלכה, כגון אחרי החלפת טיטול ושאר ענייני הטיפול בילד, מותר לנקות היטב. יש לצמצם ולא להרבות בשפע מים, אבל מותר וצריך לנקות כראוי. אפי קיציס
שאלה: צום כיפור: בס ד אני אישה נשואה בשבוע ה10 להריוני ממש ההתחלה סובלת מסחרחורות צרבות קשות בחילות ומתן שתן כל 15 שעה שגורם לי להתייבשות. ביום יום כרגע אני כל היום עם בקבוק מים לידי בנוסף יש לי ילדה בבית בת שנה ו9 חודשים שגם דורשת ממני טיפול. מה מותר לי לעשות בכיפור בשביל להקל?
תשובה: לשואלת במצבך אם את מרגישה סחרחורות ובחילות או התייבשות, עלייך לשתות לשיעורין. שתייה לשיעורין הכוונה שכל 9 דקות תשתי מיץ בכמות של "מלוא לוגמיו". כמות זאת היא כמה שנכנס לצד אחד של הפה כשמנפחים את הלחי. כמות זאת היא בד"כ בערך 40 סמ"ק, אבל זאת כמות אישית. לכן תמדדי אותה לפני הצום. כתבתי שתשתי מיץ, כיון שאם כבר שותים, אז עדיף לשתות משהו שיתן גם קצת אנרגיה. לעניין הטיפול בילדה, על בעלך לעזור. עדיף שאת תצומי מאשר שהוא יתפלל במנין. אפי קיציס
שאלה: צום בהיריון: לרב, אני בהיריון לאחר טיפולים. הייתי אצל הרופאה ושאלתי אותה האם מותר לי לצום מבחינה רפואית. היא אמרה שעל השתייה אסור לוותר. הרופאה היא מאוד מקצועית אך איננה דתייה. מה עליי לעשות? וגמר חתימה טובה,
תשובה: באופן כללי אישה בהריון צריכה לצום. אולם לכל אישה יש את ההסטוריה הרפואית שלה. אם הרופאה אוסרת עליך לצום ואומרת שאת חייבת לשתות (ואם אין היא אומרת זאת לכל אשה הרה, אלא לך בשל מצבך הרגיש) אז תשתי לשיעורין. כלומר כל 9 דקות תשתי כ- 40 cc, אם ההפסקות ארוכות מדי, אז אפשר לקצר את הזמן לשבע או אף ארבע דקות. אם צריך לשתות יותר, עדיף לקצר את זמן ההמתנה בין שתיה לשתיה ולא להגדיל את כמות השתיה. אפשר לשתות מים או נוזלים מתוקים שמוסיפים סוכר ואנרגיה (כדוגמת תירוש). תשאלי את הרופאה כמה המינימום שצריך לשתות, ובשתייה לשיעורים אני מאמין שתגיעי לכמות זאת. אם את רואה שחור בעיניים, או שיש ירידת מים או תחילת צירים משמעותיים, אז תשתי כרגיל, כדי לא להכנס ללידה מיובשת. עדיף להישאר ולהתפלל במזגן בבית ולא להזדקק לשתיה.
שאלה: צום יום כיפור בהריון: אשתי בהריון בשבוע 16. סובלת מבחילות ומקיאה פעם-פעמיים ביום (פחות מבתחילת הריון). התייעצנו עם הרופאת נשים, שהינה אישה שומרת מצוות, והיא הנחתה את אשתי שהיא יכולה לצום אך אם לא תחוש בטוב, עליה לשתות ולאכול בשיעורים. רצינו לדעת מה ההלכה אומרת. האם אין סכנה לצום במקרה הזה? מה נחשב הרגשה לא טובה כדי לשתות ולאכול בשיעורים ומהו אותו שיעור? כמו כן רצינו לדעת מה ניתן לעשות כדי להקל במצב של הקאות במהלך הצום? נודה לתשובתך בנושא בברכת גמר חתימה טובה.
תשובה: אופן כללי אישה בהריון צריכה לצום. אולם לכל אישה יש את היהסטוריה הרפואית שלה. הרופאה של אשתך שמכירה את מצב בריאותה קבעה כי היא יכולה לצום. וכך עליה לעשות. אם אשתך תקיא ותרגיש נורא, או אם היא תרגיש שהיא חייבת לצורך בריאותה לשתות, היא יכולה אז לשתות לשיעורין. כלומר כל 9 דקות תשתי כ- 40 cc, אם ההפסקות ארוכות מדי, אז אפשר לקצר את הזמן לשבע או אף ארבע דקות. אם צריך לשתות יותר, עדיף לקצר את זמן ההמתנה בין שתיה לשתיה ולא להגדיל את כמות השתיה. אפשר לשתות מים או נוזלים מתוקים שמוסיפים סוכר ואנרגיה (כדוגמת תירוש). אם אשתך רואה שחור בעיניים, או שיש ירידת מים או תחילת צירים משמעותיים, אז עוברים לשתיה רגילה, כדי לא להכנס ללידה מיובשת. עדיף להישאר ולהתפלל במזגן בבית ולא להזדקק לשתיה.
שאלה: קרי לילה בכיפור: מה עושים במידה ויוצא קרי לילה בזמן השינה ביום כיפור? שנה שעברה זה קרה לי וזה הרס לי את כל החשק להתפלל. זה דבר טמא? חוץ מקרי לילה אני לא מוציא זרע לבטלה. וזה כל כך מבאס אותי שזה יוצא שאין לי שליטה על זה בכלל. מותר להתפלל עם זה? מה עושים? אשמח לתשובה כמה שיותר מהר.
תשובה: אם יש קרי לילה ביום הכיפורים. אין להצטער על כך כי זה לא בידך. עצת היצר הרע היא להפיל אותך מרצונך להדבק בקדושה מחשקך להתפלל. בשנה שעבה היצר הרע עשה עבודה טובה. אם השנה יצא קרי לילה, אל תתן ליצר הרע להפיל אותך. תאמר לעצמך, כך ה  רצה שיהיה, כנראה כך צריך להיות. יש אצל האזביצ ר שלפעמים קרי לילה הוא תיקון רוחני. ואולי זה כך. מ"מ שזה לא יפריע לך להתפלל בשקיקה ולגעת בשמים.
שאלה: צום כיפור: אני נוטלת כדורים נגד כאבי ראש כרוניים ובהמלצת ניאורולוגים ובית החולים אסור לי להפסיק ליטול את הכדורים יום הכיפורים בפתח ורציתי לשאול האם אני צריכה לא ליטול אותם במשך הצום בת אל
תשובה: הכי טוב שתיקחי אחד לפני הצום ואחד אחרי. אם צריך לקחת בתדירות גבוהה יותר, צריך לשאול את הרופאים אם יש סכנה בדילוג על כדור. אם אין סכנה - מדלגים. אם יש סכנה - לוקחים עם מעט מים (פחות מ- 40 cc)
שאלה: עצוב לי: הרב אני כל כך עצוב דווקא עכשו שאני רוצה להרגיש היתקרבות לה היצא הרע שולט עלי בראש השנה בקושי חשתי באוירת החג אפילו לא הלכתי לבית הכנסת לישמוע קול שופר והכי גרוע שעכשו בעשרת ימע תשובה שמחר כבר יום חמישי ויום שישי כיפור אני רק נופל בזרע בטלה אני מישתדל לא להיכנס לסרטים נימנע מתמונות אבל שוב ושוב נופל חזרתי להניח תפילין והלוואי וכל יום אני יצליח כי תקופה ארוכה הפסקתי ואני רוצה לשוב ולהניח תפילין אני מפחד מה היה עלי השנה? מב יכתב ויחתם אצל ה מה כבר כתוב מראש השנה אני מרגיש רע שמעתי שתענית דיבור ביום כיפור מכפרת על כל החטאים באמת כך? אני רוצה לשוב לה יתגעגעתי אני רוצה ליהיות שמח רע לי שהמלך בשדה ואני רחוק ממנו אני מיואש
תשובה: הכאב לך על כך שאתה כל כך רחוק, הוא כאב בעל ערך רב מאוד. אם למרות כל הנפילות שלך לא היית מרגיש כאב, זה היה נורא. אבל הכאב שלך הוא ביטוי לבריאות נפשית. נכון אתה מרגיש כיצד אתה נופל. אבל אם נופלים צריך לקום. מה ייכתב וייחתם עלינו אין לנו מושג. כן יש לנו מושג על היכולת שלנו לתקן. כל דבר שבו נפלנו אנו יכולים לתקנו. אל תתיאש. שהרי היאוש הוא משכן היצר הרע. אם נפלת. תתוודה על חטאך. תבקש סליחה מה  בקול. היינו שתשמע באוזנך את קולך. קבל על עצמך שלא לחזור לחטא. אתה יכול לדבר גם בשפה פשוטה בזמן הווידוי שלך. חזק ואמץ. ה  אוהב את מי שלא מתייאש ממנו.
שאלה: מקום הפסיכולגיה בחינו: לפני שנתיים פניתי לפסיכותרפיסטית בעקבות בלבול בחיי וברוך השם זה באמת עוזר לאט לאט. לאחרונה הבנתי שלא ביררתי על המקום של זה בתור אנשים דתיים שומרי מצוות והלכה, על הנושאים שיעלו,חשבתי רק על זה שחייב שזאת תהיה מטפלת ולא מטפל. היום אני שמה לב שהשפה היא שונה מבחינת נושאים מסוימים האם זה ר ללכת לטיפולים כאלו? ואם כן יש נושאים שלא צריך לעלות לפנייה, ואם לא, יש לדעתך מענה אמתי בציבור הדתי לאומי? וישר כוח
תשובה: אני מצטער על העיכוב בתשובה. התאמת מטפל למבקש את שרותיו   היא כמו שידוך. מטפל המתאים מאוד לאחד לא בהכרח מתאים לשני. בוודאי שאנו מעדיפים, כמו בשידוכים, להתקשר עם אדם ירא שמיים, אוהב תורה, מטפל ברוח נכונה, שהוא גם איש מקצוע מעולה, מסייע בחילוץ גאולה נפשית מתוך עצמנו וכדו. אם מוצאים כזה   בוודאי שהוא עדיף. ברם, כשם שבשידוכים לעתים מתפשרים   על אחת כמה וכמה במציאות מטפל. אם המטפלת שאתה עובד איתה עושה בך טוב, זה עוזר לך, ובד בבד אתה מבחין בין הדברים הטובים שאתה מקבל ממנה ובין תפיסת עולמה שאתה אינך נזקק לקבל   נראה לי כי יהיה נכון יותר להמשיך איתה, ולדעת מה כן ומה לא. אם אתה חש שזה לא נותן מענה טוב מספיק לכל העולם הרוחני שלך   יש מטפלים רבים רבים בציבור הדתי לאומי, ובוודאי שניתן לפגוש גם בהם. האם הדברים עוזרים לעשות מעט סדר?
שאלה: האם מנהג זה נדר: מהבר מצוה שלי אני התחלתי להוסיף להנחת התפילין כל מיני מנהגים לדוגמא לומר את שלש עשר עיקרים את עשר הזכירות בראשית מתן איגרת הרמב ן תיקון כללי ועוד שני טקסטים שסבא שלי הביא שכתובים בהם הודאות לשם אני אומר אותם בהנחת התפילין מהבר מצוה שלי שזה חצי שנה בערך וקראתי איפה שהוא שכשנוהגים מנהג שלוש פעמים זה כאילו נדרת נדר האם זה נכון?
תשובה: אכן. זה נכון.
שאלה: חלמתי חלום ממש מוזר: ממש חלום מוזר חלמתי אתמול אפילו קמתי אחרי שחלמתי אותו.הלכתי לאיזה סוג של מגדת עתידות עם אמא ואבא הלכנו בשביל אמא ואז הוא אמר לי להסתכל לו בעניים הוא אמר שתיהיה לי אהבה גדולה ואז הוא אמר הא לא היא לא תחזור אליך היא בחורה של הלמעלה בחורה טובה. ובדיוק נפרדתי מחברה שלי שהינו תקופה יפה ביחד
תשובה: אמור "חלומות שווא ידברו" ושכח את החלום. אין לו כל משמעות.
שאלה: אמא עוזרת להניח תפילין: שברתי את האצבע ביד ימין ויש לי גבס ביד ככה שאני לא יכול להניח תפילין לבד. מה עדיף? שאמא שלי תעזור לי בבוקר או שאחכה לאחר הצהריים שאח שלי יגיע ויעזור לי? מראש
תשובה: אין כל בעיה שאמא תניח לך את התפילין על היד.
שאלה: אמונה, הבית, וזוגיות: אני נמצאת בפרשת דרכים הכי גדולה בחיי. התחתנתי עם אדם מדהים לפני 6 שנים. אדם שהיו לו ניצוצות של קדושה וטהרה. אדם שכל יילה שיצאה לו מהפה היתה עושה לי פלאים. לאט לאט "נפלאות האינטרנט" החלו להרוס אותו ושיעורי התורה היו כבר לא חלק משמעותי מהאהוב שלי. עבודה בסביבה לא דתית וטיפה מהעולם הגדול. נולדו לנו שלושה ילדים מדהימים והוא אבא הכי נפלא בעולם עובד ביושר שני עבודות יום ולילה כדי לפרנס אותם באהבה רבה. הבעיה התחילה עכשיו שהוא לא מסתפק בעבודה שלו ונרשם ללימודי חול של גרפיקה במכללה רק כדי שבעתיד הוא ירוויח עוד כמה פרוטות ולא משמעותיות. המשמעות היחידה שלא נראה אותו ביום יום. הוא עובד המון וגם רוצה ללמוד עכשיו בשכר לימוד הזוי של 20000 שקל כשאנחנו במצב כלכלי קשה מאוד. אני לא מסוגלת ולא רוצה להמשיך לחיות עם אדם שבוחר ללמוד לימודי חול ומחשבים ואינטרנט ועוד ככה גוזר עלינו לחיות בלעדיו. אותו אדם שהתחתנתי איתו נדאב לעולם החילוני וזה קורע לי את הנשמה. האם יש לך עיצה למענינו? אני לא מסוגלת לחיות ככה בשקר.
תשובה: כואב מאוד לקרוא את מה שאת כותבת. אבל יש בזה גם יסוד של הזמנה. איני מכיר טוב מספיק אתכם, וממילא גם עצות שאני יכול לתת הן מוגבלות מאוד. אולם אני יכול לכתוב משהו שהוא מעין עזרה ראשונה: ראשית, לקרוא שוב ושוב את כל הדברים הטובים שכן כתבת עליו. בדיוק באותה דרך   לחשוב על כל הדברים הטובים שיש בך, ושהוא בוודאי רואה. יש בכם הרבה טוב. שנית, לדבר איתו על כך. לא להתלונן. לא לקטר. לא לתקוף. לא להאשים. לדבר על עצמך. על השמחה שלך איתו והדברים הטובים שבו (האם את טורחת לומר לו את זה? האם הוא טורח לומר לך את זה?) ולהתחיל את השיחה ממקום טוב. לאחר מכן   להקשיב לו, לחלומותיו, לרצונותיו. ולאחר מכן, לשאול אותו האם הוא מעוניין להקשיב לחלומות שלך ולרצונות שלך, וסביר שיאמר שכן   ואז תספרי לו על עצמך, על הרצון שלך, על אהבתך, על חלומותייך, על כאבייך. ואז כל אחד ישאל את השני מה חסר לו כדי להגשים את החלום שלו, וכל אחד יחפש ביחד עם השני דרך לעשות את זה. ואם לא מצליחים לבד   אולי על ידי מטפל. וככה תתקדמו. זו כמובן עזרה ראשונה בלבד. אני מקווה שתמצאו דרך ארוכת טווח טובה יותר.
שאלה: אתר היכרויות: לכבוד הרב! ברצוני לשאול שאלה שמאד מפריעה לי. אני כיום בשלבים של יציאות. וכחלק מדרכי ההיכרות שלי, הם שימוש באינטרנט. ישנו אתר גדול להיכרויות ששמו הוא שליש גן עדן. האתר מאפשר הרשמה בחינם, אבל על מנת שאני אוכל לשלוח הודעות. אני צריך לעשות מנוי שהוא עולה כסף. ופה נכנסת הבעיה שמפריעה לי, אני לא רציתי לעשות מנוי. אבל אם ראיתי משהי שאני רוצה לפנות אליה. אני מבקש מחבר שלי שיש לו מנוי לפנות דרכו. חבר שלי הסכים בשמחה. אתמול, פניתי דרכו למשהי, והיא החזירה לי הודעה וככה התחלנו לדבר. אבל אז התחלתי לחשוב, והפריע לי שפניתי בצורה כזאת. כי הרי בעלי האתר רוצים שנשלם כסף. ואני בעצם ברגיש שכאילו שעשיתי משהו לא ר שפניתי דרך המנוי שלו. ועוד לא התחלתי לצאת עם הבחורה, אבל המעשה הזה נותן לי הרגשה ממש רעה. וכאילו אני מרגיש שאולי עדיף לא לצאת איתה, כי בעצם פניתי אליה, נראה בצורה לא הכי ישרה, והייתי צריך לעשות מנוי. שאלתי לרב, האם יש בכלל בעיה לפנות דרך מנוי של חבר שלי? ואם יש בעיה האם אני צריך לשלם לאתר שליש גן עדן?
תשובה: נראה לי כי אכן ראוי לפנות לבעלי האתר ולהציע סוג של פשרה והסכמה ביניכם על הסכום שתשלם. שכן אני מעריך שהכניסה דרך מנוי של מישהו אחר אינה מוסכמת עליהם, וממילא יש בה שימוש במשאבים שלהם ללא רשות. ובהצלחה גדולה בפגישות
שאלה: צום בכיפור: אחותי ילדה לפני שלושה חודשים בניתוח קשה האם היא עלולה להיפגע בצום בכיפור כי היא מניקה הנקה מלאה.
תשובה: את השאלה הזו כמובן צריך להפנות קודם כל לרופא. לאור ההדרכה שהוא ייתן - אנא שובו אלי. אם מצבה רגיל כעת - אין כל סיבה שתהיה פגיעה. ושנה טובה.
שאלה: צום בכיפור: אחותי ילדה לפני שלושה חודשים בניתוח קשה האם הצום בכיפור עלול לפגוע בה כי היא מניקה הנקה מלאה.
תשובה: לך יולדת רגילה לאחר שבוע ימים צריכה לצום. הקב"ה ברא את העולם כך שנשים יולדות ומיניקות - זו בריאות ואין שום סיבה שלא יצומו ובודאי לא בגלל ההנקה. פיקוח נפש או ספק פיקוח נפש הוא הסיבה היחידה בגללה אין לצום ביום כיפור. לעיתים נדירות הצום עלול לפגום את ההנקה אבל אין זה פיקוח נפש. כמעט בכל המקרים זה חוזר לאחר כמה ימים. סיכום 1. חשש לפגיעה בהנקה אינה סיבה שלא לצום. (כמובן שהיולדת נשארת בבית בחדר ממוזג ונעים ובני המשפחה האחרים - האחות או הבעל שלה יטפלו בילדים במשך כל הצום, גם אם זה גורם להם להעדר מבית הכנסת). 2. אם יש עדין, חלילה, סכנה לחייה בגלל הניתוח - עליה לשאול רופא. - לפי התיאור שלך אין זה סביר. גמר חתימה טובה דוד לוי 098987548
שאלה: צום: בס ד אני בת 21 בעלת לחץ דם נמוך כמעט תמיד, מאוד סובלת במהלך הצום של יום כיפור מרגישה לא טוב סחרחורות וכאבי ראש חולשה לאחרונה היתי אצל הרופא והתייעצתי איתה לגבי מה לעשות עם בעית הלחץ דם הנמוך מכיוון שאני הרבה פעמים גם ללא קשר מסוחררת וללא שיווי משקל היא אמרה לי לאכול מסודר לבצע ספורט לקום לאט מכל מקום ושצומות זה לא בשבילי, אני עלולה להתעלף חלילה 5 מכיוון שכבר הלחץ דם נמוך עוד מלפני הצום, ואני לא רוצה שזה יקרה האם זה ר שלא אצום? אני מאוד רוצה לצום אך מאוד מפחדת שארגיש רע ובמידה ולא אצום באילו כמויות צריך לאכול כפי שנהוג?
תשובה: ראשית, שיהיה לך לרפואה שלמה. קשה לפסוק בנושא זה בלי מהלך של שאלות ותשובות בין הרב ובין שואל ת בשל העובדה שמהתיאור לא ברור עד תום מה כן אפשר לעשות ומה לא. כעיקרון, צום הוא יותר חשוב מהליכה לבית כנסת. אם את יכולה לצום בבית, לקיים את מצוות ד, להיות צמודה למזגן וכדו  - זה יותר טוב. אם זה מסכן אותך - לא לצום. הטוב ביותר הוא להתחיל לצום, ולראות את מצבך. אם את לא מצליחה להמשיך, נסי בהתחלה לשתות כל תשע דקות שיעור של חצי פה. אם זה מספיק - מצוין. אם לא - לשתות כמה שצריך. ושנה טובה
שאלה: נדר: יש לי חבר שבגד באישתו והיא ממש חשדה בו והיה להם ממש בלאגן בבית מכיוון שממש אכפת לי מהחבר נדרתי שאם הכל יסתדר אז אני מבטיחה לא לעשות משהו אסור שאני נוהגת לעשות לא עמדתי בזה כיצד אני מתירה את הנדר? הנדר בוצע כאשר אמרתי בלב " אני נודרת שאם הכל יסתדר בינהם אז אני מבטיחה לא." האם זה נחשב נדר כשזה נאמר בלב ולא מול אנשים? וגמר חתימה טובה
תשובה: מבחינה פורמאלית נדר בלב אינו נדר. אולם כיוון שמדובר בנדר בעת צרה - יש להחמיר בו הרבה יותר. הדבר הנכון לעשות אפוא הוא התרת נדרים. אפשר להתכוון ב"כל נדרי" להפרת נדר זה, כיוון שכאמור הוא לא נאמר בפה. ושנה טובה
שאלה: כיפור: אני חולה כבר שבוע עם שיעול וכאבי גרון. מילדות אני שומרת כיפור כל שנה ומעולם לא הפרתי. מה עליי לעשות במידה והשיעול וכאבי הגרון יהיו בלתי נסבלים במהלך הצום? במהלך השבוע נעזרתי בכדורים שלא הראו תועלת רבה והרבה תה שהרגיע את השיעול והגרון. על זמנך!
תשובה: ראשית, שיהיה לרפואה שלמה. שאלת חכם חצי תשובה, והתשובה נמצאת למעשה בתוך שאלתך. הכן את עצמך לצום, ולהיות חלק מכלל עם ישראל שצם ביום הזה. והיה, אם הדבר יהיה בלתי נסבל ברמה של "נפילה למיטה", זה הזמן להפסיק את הצום כדין. לנסות לשתות לשיעורין, ואם זה לא מספיק - לשתות כמה שצריך. ושנה טובה